Trelis/gawiki huggingface dataset:
Aileen Palmer.  File Astrálach, úrscéalaí (gan foilsiú) agus dialannaí ba ea Aileen Palmer (6 Aibreán 1915 – 21 Nollaig 1988). Bhí sí ina hateangaire i rith Cogadh Cathartha na Spáinne ar thaobh na Poblachta agus ina ball d’fhoireann otharchairr i Londain i rith an Bhliotsa. Chaith sí sealanna in institiúidí síciatracha agus déanann sí cíoradh ina dialanna ar a collaíocht féin agus ar ghalar intinne. D’fhoilsigh sí filíocht agus d’fhág sí a lán úrscéalta gan foilsiú ina diaidh, in éineacht le díolaim dhírbheathaisnéiseach.
Beatha.
Rugadh Aileen i Lodain in 1915 do Nettie agus Vance Palmer, beirt ón Astráil a raibh tábhacht liteartha leo. I gceann sé mhí d’fhill an teaghlach ar an Astráil agus in 1917 rugadh cailín eile, Helen. Chuaigh Aileen ar scoil sa Choláiste Preispitéireach do Bhanuaisle in Melbourne. Rinne sí staidéar ar Ghearmáinis, Spáinnis agus Rúisis, agus bhain amach céim céad onóracha i bhFraincis in Ollscoil Melbourne. Chuaigh sí i Páirtí Cumannach na hAstráile in 1934, agus chuaigh go Londain lena tuismitheoirí. Chuaigh sí go Vín agus ansin go dtí an Spáinn, áit a raibh sí ag obair ansin mar ateangaire do lucht leighis ó 1936 go dtí 1938 agus í gar don troid. Scríobh sí úrscéal faoin tréimhse a chaith sí sa Spáinn, "Last Mile to Huesca", cé nár foilsíodh é. I ndiaidh an chogaidh bhí sí ag obair sna campaí teifeach sa Fhrainc agus ansin chuaigh ag obair mar thiománaí otharchairr i Londain i rith an Bhliotsa. 
D’fhill Aileen ar Melbourne in 1945 toisc a máthair a bheith buailte ag taom croí. Bhí uirthi slán a fhágáil ag bean a raibh sí i ngrá léi. Lean sí uirthi ag scríobh agus í ag cothú a saothair le hól agus le beinsidrín. D’fhoilsigh sí ailt in irisí éagsúla, "Meanjin", "Overland" agus "The Realist". ach bhuail cliseadh meabhrach í in 1948. Tugadh cóireáil inslin-ghlúcós di ar feadh trí mhí agus teiripe leictri-thritheamhach ina dhiaidh sin. Chuir sí síos ar an gcóireáil agus ar a máthair agus a deirfiúr, ós iad siúd a chuir isteach san ospidéal í, i lámhscríbhinn gan foilsiú, "20th Century Pilgrim".
In 1957 d’fhoilsigh cnusasach dánta dar teideal "Dear Life" agus chuaigh mar ghníomhaí síochána chun na Síne agus na Seapáine. In 1958, tar éis seal mire, cuireadh isteach i dteach gealt in éadan a tola í. In 1959 d’fhoilsigh sí d’aistriúcháin de scríbhinní an easaontóra Vítneamaigh Tố Hữu ó Fhraincis agus d’fhoilsigh sí (ó Fhraincis arís) "Dialanna Príosúin Ho Chi Minh" in 1962. In 1964 d’fhoilsigh sí "World Without Strangers?", cnuasach dánta.
Gnéasúlacht agus galar meabhrach.
Deir scoláirí áirithe gur leispiach Palmer nó gur dhéghnéasach í. Ní léir ach oiread cén cineál galair a bhí uirthi. Ina saothar féin cuireann sí síos ar airíonna atá cosúil leo siúd a bhaineann le strus iarthrámach agus í síorbhuartha ag a bhfaca sí de mharú sa Spáinn agus de bhuamáil i Londain.
Fuair sí bás in 1988 in Ballarat in ospidéal síciatrach. Bronnadh a cuid páipéar agus lámhscríbhinní ar Leabharlann Náisiúnta na hAstráile.
Vance Palmer. Úrscéalaí Astrálach, drámadóir, scríbhneoir aistí agus criticeoir ba ea Edward Vivian "Vance" Palmer (28 Lúnasa 1885 – 15 Iúil 1959).
Beatha.
Rugadh Palmer in Bundaberg in Queensland agus d’fhreastail sé ar Scoil Ghramadaí Ipswich. Ní raibh ollscoil in Queensland ag an am agus rinne sé staidéar ar scríbhneoireacht Astrálach a linne i Scoil na nEalaíon in Brisbane. Bhí poist éagsúla aige agus chuaigh sé ag obair mar oide ag réimse eallaigh Abbieglassie, áit a bhí ar an iargúil 800 ciliméadar siar ó Brisbane. Bhíodh sé ag obair mar bhainisteoir freisin, agus d’fhreastlaíodh sé ar shearmanais na mBundúchasach, dream a raibh mórán acu ann ag an am. Tháinig suim aige sa timpeallacht anseo agus suim sa chaidreamh idir Bundúchasaigh agus daoine bána. 
Bhí rún aige óna óige amach a bheith ina scríbhneoir, agus thug sé cuairt ar Londain in 1905 agus in 1910 chun dul chun cinn sa cheird sin. Bhí tionchar ag na sóisialaigh ar bhuail sé leo ar a dhearcadh polaitiúil. 
Bhuail sé le Janet (Nettie) Higgins in Melbourne in 1909. Phós siad in Londain in 1914 agus bhí siad ar saoire sa Fhrainc nuair a bhris an Chéad Chogadh Domhanda amach. D’fhill siad ar Londain, áit ar rugadh a gcéad iníon Aileen in 1915. Tháinig siad ar ais chun na hAstráile an bhliain chéanna agus rugadh an dara hiníon acu, Helen, in 1917. Chuir Vance agus Nettie in éadan na hiarrachta a rinne rialtas Billy Hughes ar an gcoinscríobh a thabhairt isteach. Liostáil Vance in 1918 ach chríochnaigh an cogadh sularbh éigean dó dul ag troid.
Bhí Vance agus Nettie ag foilsiú filíochta, gearrscéalta, critice agus iriseoireachta roimh an gcogadh, agus sna 1920idí chuaigh siad i mbun na litríochta go lánaimseartha. D’fhoilsigh Palmer an chéad úrscéal aige in 1920 agus dráma ("The Black Horse") in 1924. Ba iad na húrscéalta ab fhearr aige ag an am sin "The Man Hamilton" (1928), "Men Are Human" (1930), "The Passage" (1930) agus "The Swayne Family" (1934).
I rith an Dara Cogadh Domhanda chuir Vance agus Nettie go láidir in aghaidh an fhaisisteachais sa bhaile agus i gcéin. 
D’fhoilsigh Palmer roinnt leabhar stairiúil agus beathaisnéiseach sa tréimhse seo: "National Portraits" (1941), "A G Stephens: His Life and Work" (1941), "Frank Wilmot" (1942) and "Louis Esson and the Australian Theatre" (1948). I ndiaidh an chogaidh d’fhoilsigh sé tríológ nár fháiltigh na criticeoirí roimpi ag an am ach a thaitin níos fearr leo níos déanaí. 
In 1954 d’fhoilsigh sé "The Legend of the Nineties", staidéar criticiúil ar bhorradh an traidisiúin náisiúnaigh i litríocht na hAstráile, rud a cheanglaítear de ghnáth leis an "Bulletin". 
Chuidigh Vance agus Nettie le hábhar léinn a dhéanamh de litríochta na hAstráile. Sa chuid deiridh dá shaol rinne Vance craolacháin raidió faoi leabhair agus scríbhneoireacht. Agus iad ag dul in aois bhí an tsláinte go dona acu agus bhí imní orthu faoina n-iníon Aileen, toisc go raibh galar intinne uirthi agus go mbíodh sí ag ól. Fuair Vance bás le galar croí in 1959.
Cairpre. Ainm coiteann Gaelach na meánaoise is ea Cairbre (Sean-Ghaeilge Cairpre, Coirpre), a bhí ag roinnt phearsana miotasacha agus stairiúla, ina measc:
Cleamaire. Tá sé ina shean-nós in Éirinn go ndéanann daoine áirithe cuairt ar bhainis gan choinne gan chuireadh. Cleamairí a thugtar orthu sin, nó geamairí freisin.
Leasainm a thugtar ar na daoine seo ná "Mac soipín", nó sa Sacsbhéarla, "strawboys". Is as an aghaidh fidil a thugann siad orthu féin agus iad i mbun stocaireachta a thagann an t-ainm sin ó is gléasta i dtuí a théann siad thar bráid.
Carbónáit déshóidiam. Comhdhúil neamhorgánach cheimiceach is ea carbónáit déshóidiam, (ar a dtugtar carbónáit sóidiam agus sóid níocháin) leis an bhfoirmle Na2CO3, agus a hiodráití éagsúla.
Is salainn bhána, gan bholadh, intuaslagtha in uisce iad na cineálacha go léir a tháirgeann tuaslagáin measartha alcaileach in uisce.
Go stairiúil, baineadh í as luaithreach na bplandaí a bhí ag fás in ithreacha sóidiam-saibhir. Toisc go raibh luaithreach na bplandaí sóidiam-saibhir sin difriúil ó luaithreach adhmaid (a úsáideadh chun potais a tháirgeadh), tugadh "luaith shóide" ar charbónáit déshóidiam. Táirgtear í i gcainníochtaí móra ó chlóiríd sóidiam agus aolchloch tríd an bpróiseas Solvay .
Lizzo. Is amhránaí, ceoltóir rap agus fliúiteadóir Meiriceánach í Melissa Viviane Jefferson, nó Lizzo (rugadh í ar an 27 Aibreán 1988).
Saol pearsanta.
Rugadh i nDetroit, Michigan í. Bhóg a teaghlach go Houston, Texas nuair a bhí sí 10. Seinneann sí an fliúit agus fuair sí oiliúint chlasaiceach. Rinne sí staidéar ar ceol clasaiceach san Ollscoil Houston. D'éirí sí as an gcoláiste agus bhóg sí go Minneapolis, Minnesota in 2011. Is veigeán í.
Ceolchoirmeacha in Éirinn.
Sa bhliain 2019 chuir Lizzo ceolchoirm ar siúl in Amharclann an Olympia. Sheinn sí an fheadóg stáin le linn na ceolchoirme.
I mí Dheireadh Fómhair 2022 fógraíodh go mbeidh seó aici sa 3Arena i mBaile Átha Cliath an bhliain ina dhiaidh sin.
Ciotráit sóidiam. Féadfaidh ciotráit sóidiam tagairt a dhéanamh d'aon cheann de na salainn sóidiam d' aigéad citreach (cé gurb é an tríú ceann is coitianta é): 
Tugtar an uimhir E 'E331' ar na trí chineál salainn. Úsáidtear ciotráití sóidiam mar rialtóirí aigéadachta i mbia agus i ndeochanna, agus freisin mar eiblitheoirí d'olaí. Cuireann siad ar chumas cáiseanna leá gan éirí gréisceach. 
Úsáidtear ciotráit sóidiam chun cosc a chur ar fuiltéachtadh fola a bhí deonaithe agus atá i dtaisce. Úsáidtear ciotráit sóidiam i saotharlann freisin chun a fháil amach an bhfuil fuil ró-tiubh agus go bhféadfadh í a bheith ina chúis le téachtadh fola nó gur féidir a rá an bhfuil an fhuil ró-tanaí roimh obráide.
Póilíní Chathair Átha Cliath. Ba é Póilíní Chathair Átha Cliath (PCÁC) (nó i mBéarla Dublin Metropolitan Police (DMP) ) fórsa póilíneachta Chathair Átha Cliath, Éire, ó 1836 go 1925, nuair a chónascadh é leis an "nGarda Síochána" nua. 
Stair.
19ú haois.
Bhí mór-athchóirithe ar phóilíní Chathair Átha Cliath sa bhliain 1786 agus 1808. Thosaigh póilíneacht tuaithe in Éirinn nuair a chruthaigh Robert Peel, Príomh-Rúnaí na hÉireann, an Fórsa um Chaomhnú Síochána i 1814. Dearadh an fórsa bunúsach póilíneachta seo chun póilíneacht a chur ar fáil i gceantair thuaithe na hÉireann, in áit chóras faireadóirí, constablaí barúnacha, oifigigh ioncaim agus fórsaí míleata na Breataine den 18ú haois. Ina dhiaidh sin bhunaigh Peel Póilíní Chathrach Londain. 
Sa bhliain 1822, chruthaigh Acht nua ceithre Chonstáblacht "Contae" feabhsaithe, a raibh a n-eagraíocht bunaithe ar chúigí traidisiúnta na hÉireann. 
1836: athchóiriú.
Sa bhliain 1836, nascadh na constáblachtí contae a isteach i gConstablacht na hÉireann nua, agus cuireadh deireadh leis an bhFórsa um Chaomhnú Síochána. Ag an am céanna, bunaíodh fórsaí neamh-pharaimíleatacha ar leith sna cathracha is mó: Áth Cliath, Béal Feirste, agus Doire. Braitheadh go raibh easpa neamhchlaontachta ag fórsaí póilíneachta Bhéal Feirste agus Dhoire, tar éis círéibeacha sna cathracha sin, agus dá bharr sin slogadh an dá cheann acu isteachi san bhfórsa náisiúnta i 1865 agus 1870 faoi seach, agus níor choinnigh ach Baile Átha Cliath a fhórsa ar leithligh. Bunaíodh PCÁC faoi Acht Póilíneachta Bhaile Átha Cliath 1836 mar fhórsa neamharmtha agus gan faoi éide de mhíle chonstablaí lae agus oíche. Bhí an eagraíocht, a bhí faoi rialú an Chaisleáin, níos freagraí ná na constáblaí agus lucht faire oíche neamhoilte a tháinig ina n-ionad.
Éire (idirdhealú). Is oileán í Éire atá suite amuigh ó chósta iarthuaisceart mhórthír na hEorpa, siar ón mBreatain Mhór, in oirthear an Aigéin Atlantaigh thuaidh.
Seachas sin, b'fhéidir gur ceann de na hailt seo a leanas atá á lorg agat:
Éire (bandia). Sa mhiotaseolaíocht Ghaelach, ba bhandia eapainmneach na hÉireann í Ériu, iníon Ernmas de chuid na Tuatha Dé Danann. B'é Mac Gréine a fear céile.
Ós rud é go ndéanan 'Ériu' ionadaíocht do bhandia na hÉireann, go minic léirítear í mar phearsantú na hÉireann. Is í "Ériu" an fhoirm ársa don logainm "Éire" nó "Erin" a bhíonn in úsáid sa lá atá inniu ann.
Ról agus léiriú miotasach.
I dteannta lena deirfiúracha Banba agus Fódla, ba bhall í de thré-bhandéithe an fhlaithis. Nuair a tháinig Clann Mhíle go hÉirinn ón Ghailís|, d'iarr gach deirfiúr go n-ainmneofaí an tír as féin. Bronnadh seo, ach úsáidtear Ériu mar phríomhainm na tíre. Feictear Banba agus Fódla scaití mar ainmneacha fileata d'Éirinn, díreach mar a úsáidtear "Albion" mar ainm fileata don Bhreatain Mhór.
Dar leis an staraí Éireannach den 17ú haois Seathrún Céitinn, ba iad Badhbh, Macha and Mór-Ríoghain bandéithe gaolta le hÉire, Banbha and Fódhla.
Tá gaol phearsanta éagsúla luaite d'Ériu i dtéacsanna éagsúla. Deirtear gurbh é Mac Gréine a fear céile. Deirtear fosta gurbh é a leanann é Elatha, flaith na bhFomhórach, agus bhí mac acu, Breas. Deirtear gur chlann le Delbáeth iad Elatha agus Ériu beirt, agus más fíor, leath-shiblíní is ea iad. Sa Dinnseanchas Rennes, "Codal Roundbreasted" ba ea a hathair altrama.
Ainm agus sanas.
Dar leis an University of Wales, is é an fhréamh athchruthaithe Prótai-Cheiltis don ainm Éire ná *"Φīwerjon-" (ainmneach uatha "Φīwerjō"), agus maíonn seo an fhoirm Phróit-Ind-Eorpais "*piHwerjon-". Is dócha é go bhfuil gaol idir seo agus an fhoirm aidiachta "*piHwer-" "ramhar", cf. Sanskrit "pīvan", f. "pīvarī" agus foirm ghaolmhar "pīvara", "ramhar, lán, flúirseach". Tugadh go luath an t-ainm seo ar Oileán na hÉireann.
As Q-Cheiltis (.i. Próta-Ghoidelic) faightear an fhoirm athchruthaithe "*īweriū" As an bhfoirm seo nó b'fhéidir níos déanaí, faightear as Gréigis "I[w]ernē" agus "Iouernia". Tógadh an dara foirm acu sa Laidin mar an t-ainm "Hibernia".
Lear. I Miotaseolaíocht na nGael, dia na mara ab ea Lear (Sean-Ghaeilge: Ler), agus athair Mhanannáin mhic Lir. Is pearsa sinsir é Lear go príomha, agus moltar a ainm gur pearsantú na mara é, in ionad a bheith ina dhia éagsúil. Is é Lear rí an teidil sa seanscéal "Oidheadh Chlainne Lir".
Sanasaíocht.
"Allód" is ainm dó i nginealaigh luatha, agus tá gaol aige le Llŷr i miotaseolaíocht na Breataine Bige.
Maraon le Llŷr, is dia na mara é Lear, ach ó thaobh na miotas Gaelach de, is léir go bhfuair Manannán mac Lir an ceann is fearr air. Is amhlaidh áfach go raibh miotais eile ann nach maireann a luaigh Lear féin, agus go raibh an-ghnaoi aige i mbéil na ndaoine le taobh an lae inniu, go háirithe nuair a áirítear líon na bpearsana darb ainm 'mac Lir'.
Sa Sanas Cormaic de chuid na 9ú haoise, luann an t-easpag agus scoláire cáiliúil Cormac mac Cuileannáin Manannán agus a athair Lir, a shamhlaigh Cormac leis an muir:
"Oidheadh Chlainne Lir".
Is phríomhphearsa é Lear sa seanscéal "Oidheadh Chlainne Lir". Níl sé soiléir ámh, an é athair Mhanannáin an Lear seo, nó b'fhéidir Lear eile.
Ba chéile chomhrac é Lear an scéil seo de Bhodhbh Dearg le haghaidh ríocht na dTuath Dé Danann í ndiaidh a gcúlaithe isteach sna sídhe. Chun Lear a cheansú, rinne Bodhbh cleamhnas lena iníon Aobh agus Lear. Thug sí ceathrar leanbh ar an saol leis, beirt chúpla, Fionnuala agus Aodh, agus Fiachra agus Conn.
D'éag Aobh i mbun breithe clainne. Ba mhiste le Bodhbh nach raibh na páistí gan máthair, agus dá bharr rinne sé cleamhnas nua lena iníon eile, Aoife (iníon Bhodhbh Dheirg). D'éirigh Aoife in éad ar na páistí, agus chuir sí mallacht orthu, go maire siad i riocht ealaí ar feadh 900 bliain.
Teresa Mullen. Lúthchleasaí parailimpeach Éireannach ab ea Teresa Mullen (27 Aibreán 1938 - 23 Lúnasa 1989).
Beathaisnéis.
Rugadh Mullen i mBaile Átha Cliath an 27 Aibreán 1938. Ba iníon í do James Kelly agus Lily Kelly (née Boles) de Bhóthar Ellenfield, Fionnbhrú, Baile Átha Cliath. D'fhreastail sí ar scoil i mBaile Átha Cliath, agus d'oibrigh sí mar mheaisínóir.
Phós sí Christopher John Mullen i 1961. Rugadh mac agus beirt iníonacha dóibh. Chónaigh siad ar dtús sa Trá Thuaidh agus ansin bhog siad go dtí an Chúlóg, Baile Átha Cliath.
Bhí Mullen sna tríochaidí nuair a thosaigh sí ag brath ar chathaoir rothaí, tar éis deacrachtaí a d'eascair as eipeadúrach. Thosaigh sí ag freastal ar ionad lae Chluain Tarbh de chuid Chumann Cathaoireacha Rothaí na hÉireann i lár na 1980idí, áit ar tugadh isteach babhlaí faiche í agus a raibh cumas nádúrtha aici ina leith.
Lúthchleasaíocht.
Bhuaigh sí an teideal náisiúnta tosaitheoir i 1985 maidir le babhlaí, agus bhuaigh sí na teidil shinsearacha Éireannacha i 1986 agus 1987. Le seo bhí sí an céad babhlaí ó Phoblacht na hÉireann chun é sin a dhéanamh. Ghlac sí páirt i gCluichí Stoke Mandeville i 1986 agus 1987, agus bhuaigh sí cré-umha sna himeachtaí singil agus dúbailte. Fuair sí oiliúint i dTuaisceart Éireann mar ullmhúchán do na Cluichí Para-Oilimpeacha 1988 i Súl, sa Chóiré, ag traenáil i gcoinne na n-imreoirí ábalta is fearr agus iad a bhualadh go minic.
Díreach roimh na gcluichí 1988, rinneadh diagnóis ailse uirthi nach féidir a leigheas. Thaistil Mullen go dtí an Chóiré in aghaidh chomhairle a dochtúirí, ach tacaíodh a teaghlaigh agus maoirseacht leighis a sholáthair Comhairle Parailimpeach na hÉireann lei. Chaith Mullen a lán ama sa leaba i rith na gcluichí, ach ag imeacht chun bheith san iomaíocht. In ainneoin seo, bhuaigh sí an bonn óir i gcatagóir Singles Bowls na mBan. Fuair sí bás sa bhaile sa Chúlóg an 23 Lúnasa 1989, agus tá sí curtha i reilig Fhine Gall, Baile Ghrífín.
Intellivision Amico. Is é Intellivision Amico an t-ainm ar an chéad ríomhaire cluichí déanta ag Intellivision Entertainment.
Robert Snodgrass. Is imreoir sacair Albanach é Robert Snodgrass a rugadh ar an 7 Meán Fómhair 1987 i nGlaschú. Imríonn sé faoi láthair le West Ham.
Jorge Vaca. Dornálaí Meicsiceach, a bhí ina churadh marcmheáchain, is ea Jorge Vaca, a rugadh ar 14 Nollaig, 1959 i nGuadalajara.
Guadalajara (Meicsiceo). Is cathair suite i Meicsiceo í Guadalajara.
Oileáin Shéarlait. Is oileáin iad Oileáin Shéarlait atá suite i gCeanada thiar.
Ubh Chásca. Is éard is ubh Chásca ann ná teachtaireacht rúnda nó scáileán i bhfolach i bhfeidhmchlár nó i gcluiche ríomhairí a úsáidtear le creidiúintí na foirne forbartha nó teachtaireacht ghreannmhar nó jóc a thaispeáint.
Klaukkala. Is sráidbhaile é Klaukkala (Sualainnis: "Klövskog") sa chuid theas de bhardas Nurmijärvi de an Nualainn de an Fhionlainn, in aice le Loch Valkjärvi. Is é an ceann is mó de na sráidbhailte i Nurmijärvi agus is minic a cheaptar gur cathair ar leith é. Sa bhliain 2010, tá fás tagtha ar cheantar uirbeach Klaukkala mar chuid de cheantar uirbeach Heilsincí. Is é an t-achar ó Klaukkala go dtí teorainn Espoo agus teorainn Vantaa thart ar 5 km, agus sin an fáth go bhfuil Klaukkala an-ghar do cheantar an chaipitil.
Tá daonra beagnach 18,000 ag Klaukkala agus is é Nurmijärvi an limistéar is mó fáis; tá beagnach leath de dhaonra iomlán an bhardais ina chónaí i Klaukkala. Thosaigh a dhaonra ag ardú sna 1960í, nuair a sháraigh sé sráidbhaile eaglais Nurmijärvi. Sna 1970í, d'fhás Klaukkala freisin níos mó ná Rajamäki, a bhí ar an gceann is mó de shráidbhailte Nurmijärvi go dtí sin. Ag an am sin, bhí daonra Klaukkala os cionn 2,500. Faoi láthair, tá daonra an Klaukkala níos mó ná na trí chathair i an Nualainn: Hanko, Karkkila agus Loviisa. Tá imirce shuntasach ag Klaukkala go príomha ó chomhchathair Heilsincí; nuair a bhíonn sé ina shráidbhaile tuaithe leathuair an chloig ó lár Heilsincí, tarraingíonn sé go háirithe teaghlaigh le leanaí. Ar an drochuair, mar gheall ar an bhfás ollmhór daonra, tá an sráidbhaile an-bhréagach as a thrácht atá ag dul i méid, rud a chruthaíonn fadhbanna áitiúla ag maidin agus tráthnóna.
Go luath sna 2000í, tógadh go leor tithe scoite i Klaukkala, ach tá athrú tagtha ar an scéal de bhrí gur tithe árasán, tithe sraithe agus leathscoite iad suas le trí cheathrú de na tithe nua. In 2018, tógadh ceann de na chéad tithe cliste ar domhan i Klaukkala i bhfoirm bloc árasán cúig urlár ar a dtugtar As Oy Nurmijärven Kreivi, ag baint úsáide as an réiteach Sreafa Chónaithe Kone a chruthaigh KONE, rud a ligeann do ghuthán cliste feidhmiú mar eochair bhaile.
Monninkylä. Is sráidbhaile é Monninkylä (Sualainnis: "Monby") i mbardas Askola de an Nualainn de an Fhionlainn. In éineacht le sráidbhaile eaglais Askola, tá sé ar cheann de na príomhionaid lonnaíochta sa bhardas. Tá daonra 1,339 ag Monninkylä, rud a fhágann gurb é an sráidbhaile is mó den bhardas é i dtéarmaí daonra. Tá tionchar mór ag suíomh an tsráidbhaile in aice leis an bpríomhbhóthar idir Porvoo agus Mäntsälä ar fhás an daonra. Tá an fad ó Monninkylä go Porvoo thart ar 17 ciliméadar agus le Mäntsälä thart ar 21 ciliméadar.
Tá trí scoil i Monninkylä: Tuairiscíodh Ardscoil, Gairmscoil Askola, arna chothabháil ag Comhairle Réigiúnach Oirthir Uusimaa agus Bunscoil Monninkylä, a tuairiscíodh tar éis don choisteoir tine a chur ar an scoil i mí Iúil 2017. I gceantair uirbeacha, áirítear na seirbhísí cathrach: clinic, fiaclóir, leabharlann, pizzeria kebab, siopa grósaera, salon gruagaireachta, scoil tiomána agus oifig bainc Osuuspankki. Is é an sráidbhaile an t-aon linn snámha lasmuigh den Fhionlainn atá á chothabháil ag paróiste, atá ar oscailt ó Mheitheamh go Lúnasa.
Áed Ua Crimthainn. Ba é Áed Ua Crimthainn (Nua-Ghaeilge: "Aodh Ó Criomhthainn") nó Áed mac Crimthainn (12ú haois) ab agus comharba Thír Dhá Ghlas i ngar do Loch Dearg i gContae Thiobraid Árann. Ba é príomhscríobhaí an Leabhair Laighnigh (Leabhar an Nuachabhála) é agus síltear gurb eisean a dhíolaim é.
Beatha agus saothar.
Scoláire ba ea Áed agus é ina dhuine de sheanmhuintir eaglaiseach i gContae Laoise. Ba chomharbaí iad de Cholum moccu Loigse (Colum mac Crimthainn), manach a bhunaigh Mainistir Thír Dhá Ghlas sa 6ú haois agus a bhí mór le Colm Cille. Lean Áed Finn mac maic Chélechair Ui Cheinnéidig, ceann mainistreach a fuair bás in 1152. Is dócha gurbh é Áed an comharba deireanach, mar dódh an mhainistir in 1164.
Bhí Áed mór le Finn mac Gussáin Ua Gormáin, easpag Chill Dara agus ab an Iúir, agus théidís i gcomhar le chéile. Chuidigh Finn agus Gilla na Náem Úa Duinn le hÁed an Leabhar Laighneach a dhíolaim. 
Díolaim de stair, de scéalta agus de dhánta atá i gceist. Cuireann na hannála atá sa leabhar in iúl gur scríobhadh é idir 1151 and 1201, cé go raibh an chuid is mó de críochnaithe faoi na 1160idí. Is féidir an bhliain 1166 a chur leis an iontráil dheireanach a bhreac Áed lena láimh féin. 
Is dócha gurbh é Áed staraí an rí Diarmait Mac Murchada. Sa Leabhar Laighneach is cosúil go raibh sé ar an gcéad scoláire a bhain feidhm as an abairt “rí Érenn co fressabra” (rí na hÉireann go freasúra), abairt a mbainfeadh a lán eile feidhm aisti ina dhiaidh sin.
Rinneadh cóip de litir a fuair Áed ón easpag Finn san Leabhar Laighneach i bhFóilió 206, cóip a rinne ceann de na lámha eile sa lámhscríbhinn. Tá sí seo ar na litreacha pearsanta is luaithe a scríobhadh in Éirinn. Deir an litir:
Bhí amhras ag Áed ar rudaí sa traidisiún ach bhí sé sásta iad a choinneáil sa lámhscríbhinn.
An Ísiltír i gComórtas Amhránaíochta na hEoraifíse. Ghlac An Ísiltír páirt i gComórtas Amhránaíochta na hEoraifíse don chéad uair sa bhliain 1956.
Liam Budhlaeir. Iriseoir agus láithreoir raidió ab ea Liam Budhlaeir (28 Meán Fómhair 1923 - 10 Meitheamh 1995). Rugadh i gCathair Chorcaí ach tógadh i mBaile an Fheirtéaraigh é. Thosaigh sé ag obair mar iriseoir agus léitheoir nuachta i Radio Éireann sna 1950idí, agus chaith sé an chuid eile dá shaol oibre i Seomra na Nuachta. Bhí sé freisin ina thráchtaire ar roinnt scannán Gaeilge, an scannán clúiteach Mise Éire ina measc.
Roberto Jiménez Gago. Is imreoir sacair Spáinneach é Roberto Jiménez Gago a rugadh ar an 10 Feabhra 1986 i Maidrid. Imríonn sé faoi láthair le West Ham.
Marlon Starling. Dornálaí Meiriceánach, a bhí ina churadh marcmheáchain, is ea Marlon Starling, a rugadh ar 29 Lúnasa, 1959 i Hartford, Connecticut.
Achrann roimh an gCuimhneachán Lincoln, 2019. Ar an 18 Eanáir, 2019, tharla achrann roimh an gCuimhneachán Lincoln i Washington, D.C..
Galstobhadh. Is éard is galstobhadh ann ná bia a fhriochadh go bog agus ansin é a stobhadh go mall i ngabhdán dúnta.
Neamhspleách. Is éard is polaiteoir neamhspleách ann ná polaiteoir nach mbaineann le páirtí polaitíochta ar bith.
Tsai Ing-wen. Is polaiteoir Téavánach í Tsai Ing-wen (Sínis: ) a rugadh ar 31 Lúnasa 1956 i dTaipei. Mhúin sí in Ollscoil Chengchi Náisiúnta () agus in Ollscoil Soochow (). Chuaigh sí i bPáirtí Daonlathach Forásach () sa bhliain 2004. Bhí sí ina cathaoirleach ar an pháirtí ó 2008 go 2018. Is í an 14ú uachtarán ar Phoblacht na Síne (2016–) agus an chéad bhean sa phost sin. Atoghadh í ar an 11 Eanáir 2020.
2022ː Cuairt Pelosi.
I mí Lúnasa 2022, tháinig Nancy Pelosi, Spéicéir Theach Ionadaithe na Stát Aontaithe chuig an Téaváin, ar an bpolaiteoir Meiriceánach is sinsearaí le cuairt a thabhairt ar an Téaváin le fada an lá, agus d'ainneoin an fholáirimh a bhí tugtha ag Rialtas na Síne di gan cos a leagan ar an oileán.
I gcruinniú a bhí aici le hUachtarán na Téaváine Tsai Ing-wen, mhaígh Pelosi go bhfuil an Téaváin ar cheann de na sochaithe is saoire ar domhan agus gheall sí nach loicfeadh na Stáit Aontaithe ar an tír go brách.